Hoop (2) - www.bybelkennis.co.za
by Coen Slabber · Published 15/12/2016 · Updated 29/10/2016
A leader … is like a shepherd. He stays behind the flock, letting the most nimble go out ahead, whereupon the others follow, not realising that all along they are being directed from behind – Nelson Mandela.
Hoekom is die Christelike verstaan van hoop uniek?
Die Christelike hoop is persoonlik
Liefde tussen mense is die kern van die Christelike hoop. Jonathan Edwards sê dat Christelike hoop nie iets abstrak is nie, maar 'n verhouding. In die hemel word alle liefde beantwoord en is volkome wedersyds. In die hemel sal ons nooit skeiding van dié wat ons liefhet ervaar nie. Onderbreekte liefde, die ergste wat met ons op aarde kan gebeur, sal vir ewig weg wees.
Die Christelike hoop is konkreet
Lyding, goddeloosheid en die dood ruïneer ons lewe op aarde. In die nuwe Jerusalem sal God self ons trane afdroog. Die dood sal daar nie meer wees nie. Ook leed, smart en pyn sal daar nie meer wees nie. Die dinge van vroeër het verbygegaan (Openbaring 21:2 – 4). Christene kyk vooruit na 'n lewe wat hulle altyd wou gehad het, maar nooit gehad het nie. As ons glo dat die opstanding 'n historiese feit was, sal ware geregtigheid eendag op aarde geskeid.
Die Christelike hoop is ongelooflik wonderlik
Die evangelie is die een verhaal wat al ons begeertes bevredig en is histories waar. Ons sal tyd en die dood ontsnap; ons sal liefde sonder skeiding ken; ons sal sien dat die bose finaal vernietig word.
Die Christelike hoop is verseker.
Vir die Christen is verlossing 'n gawe. Dit behoort nie aan die goeie mense nie, maar aan die mense wat erken dat hulle nie goed genoeg is nie en 'n Verlosser nodig het. Hoe kan ons weet dat ons geloof in Christus ons die toekoms sal in neem? Die opstanding van Jesus Christus is ons waarborg. Ook die voorsmaak van die toekoms wat ons nou reeds ondervind, is verdere grond vir ons hoop. En die hoop beskaam nie, want God het sy liefde in ons harte uitgestort deur die Heilige Gees wat Hy aan ons gegee het (Romeine 5:5).
Hierdie is die redes waarom Dietrich Bonhoeffer uit die dodesel kon skryf dat die dood van 'n Christen the supreme festival on the road to freedom is. D. L. Moody het geskryf dat ons eendag sal lees dat hy dood is. Don't believe a word of it. At that moment I will be more alive than I am now. En dan dink ons weer aan Jesus se woorde aan die misdadiger aan die kruis: Ek verseker jou: Vandag sal jy saam met My in die paradys wees (Lukas 23:43).